 Àyájọ June 12: Ìsinmi di ọdún tó ń bọ Ọmodekunrin kan ko asia orileede Naijiria lọwọ lọjọ ayajọ òṣèlú tiwá n tiwá Ìjọba àpapọ orílèèdè Nàìjíríà ló ṣàlàyé ọrọ yíi lójú òpó Twitter ilé iṣẹ Ààrẹ. End of Twitter post, 1 Atẹjade náà ní, àlàyé yii ṣé pàtàkì pẹlú bí àwọn èèyàn ṣé n béèrè pé, ṣé ìsinmi yóò wá tàbí kó ní sí. Ìkéde náà tèsíwájú pé, ni ìbámu pẹlú òun tó wà nínú atẹjade to tí wáyé ṣáájú, ìsinmi yóò maa waye lọjọ Kejìlá oṣù Kẹfà ọdọọdun, gẹgẹ bíi ayajọ ọjọ ijọba tiwá n tiwá dipo ọjọ kokandinlogbon osu karun ti a mọọ si tẹlẹ. Àwọn iròyin tì ẹ leè ní ìfẹ síí: Laipe yii ni Ìjọba àpapọ orílẹ-èdè Nàíjíríà kéde ọjọ kejìlá, oṣù Kẹfa June 12 gẹgẹ bíi àyájọ ọjọ iṣèjọba awa-ara-wa dipo ọjọ kọkandinlọgbọn, osu karun-un May 29 to maa ń wáyé lọdọọdun. Ààrẹ Muhammadu Buhari ni awọn kéde ọjọ yii, lẹyin ìjíròrò pẹlú àwọn èèkan lórílẹ-èdè Nàíjíríà, to si tun fi ami ẹyẹ to ga julọ ni orilẹede yii da MKO Abiọla, ti gbogbo agbaye gba pe o moke ninu ibo naa, lọla. : Bí o ba n fọkan sí pe ìsinmi yoo wa ni ayajọ ọjọ ijọba tiwá n tiwá lọjọ kejìlá oṣù kẹfà, yara tètè mú ọkàn kúrò níbẹ. nitori kò sí òhun tó jọ rárá. 